Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 80/12/4401	Komárno, 23.5.2013
EEČ : 2-30-104-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 13.3.2012, spisová značka 1 Pv 80/12/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na skutkovom základe, že dňa 1. decembra 2011 v čase okolo 9.00 hod, v katastrálnom území mesta XXXXX, z parcely číslo XXXXX, porast XXXXX, ktorý pozemok patrí do lesného pôdneho fondu, odcudzil 5,4 m3 palivového dreva, čím bola pre XXXXX XXXXX, odštepný závod XXXXX  spôsobená škoda vo výške 322,40- eur.

Uznesením prokurátora Okresnej prokuratúry XXXXX zo dňa 13.3.2012, spisová značka 1 Pv 80/12/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry XXXXX  uznesením sp. zn. 1Pv 80/12 - 5 z 13. marca 2012 rozhodol v zmysle § 216 odsek 1 Trestného poriadku o podmienečnom zastavení trestného stíhania vedeného proti XXXXX, narodenému 1XXXXX pre prečin  krádeže  podľa ustanovenia §-u  212 odsek 2 písmeno d)   Trestného zákona na tom skutkovom základe, že dňa 1. decembra 2011 v čase okolo 9.00 hod, v katastrálnom území mesta XXXXX, z parcely číslo 1XXXXX, ktorý pozemok patrí do lesného pôdneho fondu, odcudzil 5,4 m3 palivového dreva, čím bola pre XXXXX XXXXX XXXXX  spôsobená škoda vo výške 322,40- eur.

Podľa § 216 odsek 2 Trestného poriadku mu bola stanovená skúšobná doba 12 mesiacov, ktorá začala plynúť dňom 23. marca 2012, t.j. od právoplatnosti uznesenia o podmienečnom zastavení trestného stíhania.

V zmysle § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Skúšobná doba u obvineného uplynula 23. marca 2013. Obvinenému rozhodnutím o podmienečnom zastavení trestného stíhania nebola uložená povinnosť nahradiť škodu a neboli mu uložené ani iné obmedzenia.

Po uplynutí skúšobnej doby bol zabezpečený odpis z registra trestov, výpis z evidencie priestupkov z Obvodného úradu XXXXX a boli vyžiadané správy od  Mestského úradu XXXXX a Obvodného oddelenia Policajného zboru XXXXX so zameraním, či sa obvinený počas skúšobnej doby dopustil priestupku alebo iného protiprávneho konania.

Z obsahu doručených listín bolo zistené, že v priebehu skúšobnej doby sa obvinený nedopustil žiadneho trestného činu, ani sa voči nemu neviedlo a ani nevedie trestné stíhanie.  Obvinený nebol postihnutý v skúšobnej dobe za obdobný priestupok. Síce sa dopustil priestupku porušením pravidiel cestnej premávky  podľa § 32 odsek 1 zákona číslo 8/2009 Z.z. o cestnej premávke a o zmene a doplnení niektorých zákonov, týkajúcich sa osvetlenia vozidiel, avšak tento priestupok nijak nesúvisí s prejednávaným prečinom krádeže. Obvinený sa iného priestupku nedopustil, a iné negatívne poznatky o ňom nie sú známe. Možno teda konštatovať, že obvinený viedol riadny život počas celej skúšobnej doby.

Vzhľadom na to, že u obvineného boli splnené zákonné podmienky vyslovenia, že sa v skúšobnej dobe podmienečného zastavenia trestného stíhania osvedčil, rozhodol som tak, ako je to uvedené vo výrokovej časti tohto uznesenia. 	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Škvára
prokurátor